Duisende leerlinge in Wes-Kaaps raak jaarliks swangerArgieffoto Nagenoeg 2 000 leerlinge raak jaarliks in die Wes-Kaap swanger. Van dié leerlinge keer net ŉ derde terug skool toe nadat hulle geboorte geskenk het, berig die Cape Times. Paddy Attwell, die woordvoerder van die provinsie se departement van onderwys, sê 2 097 leerlinge het in 2011 swanger geraak in vergelyking met die 2 108 leerlinge wat in 2010 swanger geraak het. Die Kaapse Wynlande het die hoogste aantal leerlinge gehad wat swanger geraak het. Attwell sê die departement het ŉ beleid ontwikkel wat riglyne en ondersteuning aan skoolhoofde en swanger leerlinge verskaf om seker te maak dat die leerlinge in skole bly en matriek klaar maak.